കുടുംബശ്രീ കുതിക്കുന്നു, ഓണ്ലൈനില് ഓണ്ലൈനില് ബുക്ക് ചെയ്താല് സാധനങ്ങള് വീട്ടിലെത്തും കൊല്ലം: ആമസോണിലും ഫ്ളിപ്കാര്ട്ടിലും മാത്രമല്ല, കുടുംബശ്രീയുടെ സൈറ്റിലും കയറി ഇനി ഓര്ഡര് നല്കാം! നാട്ടിലെ പെണ്ണുങ്ങളുടെ കൂട്ടായ്മയെന്ന് പറഞ്ഞിരുന്നവരെയൊക്കെ അമ്ബരിപ്പിച്ച് ഓണ്ലൈനില് കുതിക്കുകയാണ് കുടുംബശ്രീ വനിതകള്. ഉത്സവ് എന്ന പേരില് ആരംഭിച്ച ഓണ്ലൈന് ബുക്കിംഗിലൂടെ 805 കുടുംബശ്രീ ഉത്പന്നങ്ങള് വരെ ബുക്ക് ചെയ്ത് വീട്ടിലെത്തിക്കാം. 10 മുതല് 40 ശതമാനം വരെ വിലക്കുറവിലാണ് കച്ചവടം. കുടുംബശ്രീയുടെ പോര്ട്ടലില് kudumbasreebazar.com കയറി പണമടച്ച് ഓര്ഡര് ചെയ്താല് പാഴ്സല് പോസ്റ്റ് ഓഫീസ് മുഖേന വീട്ടിലെത്തും. ഇതിനായി പോസ്റ്റല് വകുപ്പും കുടുംബശ്രീയുമായി കരാറിലേര്പ്പെട്ടു. അത്തം നാളില് ആരംഭിച്ച ബുക്കിംഗ് 30വരെ നീളും. ജില്ലയില് 10,000 പേരെ ഓണ്ലൈന് ബുക്കിംഗിന്റെ ഭാഗമാക്കുകയാണ് ലക്ഷ്യം. എല്ലാ വീടുകളിലും കുടുംബശ്രീയുടെ ഒരു ഉത്പന്നം എന്നതാണ് ലക്ഷ്യം. കൊവിഡില് തളര്ന്ന കുടുംബശ്രീ യൂണിറ്റുകള്ക്ക് അതിജീവനത്തിന്റേതായിരുന്നു ഓണക്കാലം. എല്ലാ സി.ഡി.എസ് യൂണിറ്റുകളിലും ഓണച്ചന്ത ഒരുക്കിയിരുന്നു. 50,000 മുതല് 75,000 രൂപയുടെ വരെ ഉത്പന്നങ്ങള് ഓരോ ഓണച്ചന്തയിലും വില്ക്കാനായി. ജൈവ പച്ചക്കറികള്, കുടുംബശ്രീ സംരംഭങ്ങളുടെ ഉത്പന്നങ്ങള് തുടങ്ങിയവയായിരുന്നു പ്രധാന ഇനങ്ങള്. കൊവിഡ് ടെസ്റ്റ് പോസിറ്റിവിറ്റി കൂടുതലുള്ള പ്രദേശങ്ങളില് ഉത്പന്നങ്ങള് കിറ്റുകളിലാക്കി വില നിശ്ചയിച്ച് അയല്ക്കൂട്ടങ്ങള് മുഖേന വീടുകളിലെത്തിച്ചു. ....................................... 805: ഓണ്ലൈന് വഴി ബുക്ക് ചെയ്യാവുന്ന ഉത്പന്നങ്ങള് 1.5 കോടി: ഓണച്ചന്തകളിലൂടെ ലഭിച്ച വരുമാനം ................................... കച്ചവടം പൊടിപൊടിക്കുന്നു 25 സംരംഭകര് ചേര്ന്നു കൊല്ലം കെ.എസ്.ആര്.ടി.സി ബസ് സ്റ്റാന്ഡില് ആരംഭിച്ച ഓണച്ചന്തയില് പ്രതിദിനം 20,000 25000 രൂപയുടെ വരെ കച്ചവടം നടക്കുന്നുണ്ട്. കൊല്ലം പീരങ്കി മൈതാനിയില് ഒരുക്കിയ സപ്ലൈക്കോ ഓണച്ചന്തയില് ഏഴ് സ്റ്റാളുകള് കുടുംബശ്രീയുടേതായിരുന്നു. പുനലൂര്, നെടുമ്ബാറ അപ്പാരല് പാര്ക്കുകളില് നിന്നുള്ള തുണിത്തരങ്ങള്ക്ക് നല്ല വില്പന ലഭിച്ചു. സര്ക്കാരിന്റെ ഓണക്കിറ്റിലേക്ക് കൊല്ലം ജില്ലയിലെ കുടുംബശ്രീ യൂണിറ്റുകള് 3 ലക്ഷത്തോളം പായ്ക്കറ്റ് ശര്ക്കര വരട്ടിയതും ഉപ്പേരിയും നല്കി. ഒരു പായ്ക്കറ്റിന് 26 രൂപ നിരക്കിലാണ് നല്കിയത്. .................................. ഓണം വിപണി കുടുംബശ്രീ യൂണിറ്റുകള്ക്ക് വലിയ ആശ്വാസമായി. കൊവിഡില് തളര്ന്നുപോയ സ്ത്രീ കൂട്ടായ്മമകള്ക്ക് നല്ല വരുമാനം ലഭിച്ചു. ഓണ്ലൈന് വിപണിയും ആകര്ഷകമായി വി.ആര്.അജു, കുടുംബശ്രീ ജില്ലാ കോ ഓര്ഡിനേറ്റര് .................................. ഉത്പന്നങ്ങളില് ചിലത് ഇനം, ഉത്സവ് ഓണ്ലൈന് വില, എം.ആര്.പി നാടന് നെയ്യ്: 109 150 ഗ്രാം, 135 മഞ്ഞള്പ്പൊടി: 37.80 250 ഗ്രാം, 44 മല്ലിപ്പൊടി: 14.40 100 ഗ്രാം, 19 മുളകുപൊടി: 65 250 ഗ്രാം, 54 റവ: 40 500 ഗ്രാം, 36 പിരിയന് മുളക്: 280 ഒരു കിലോ, 234 വെളിച്ചെണ്ണ: 221 ഒരു ലിറ്റര്, 255 എം.ആര്.പിയെക്കാള് 10 മുതല് 40 ശതമാനം വരെ വിലക്കുറവ്